# metadata.dc.description[].value
Facultat de Belles Arts, Universitat de Barcelona. Assignatura: Reproductibilitat: Idees i Processos, Curs: 2025-2026, Coordinadores: Montse Carreño, Inés González

# metadata.dc.description.abstract[].value
[cat] Somni, del lat. somnus significa acte de dormir, mentre que somnium fa referència a la visió que experimentem durant el son. Així, la funció corporal del repòs i l'activitat onírica de somiar configuren un camp semàntic de caràcter performatiu. Dormir i somiar han estat dos conceptes clau, compartits i entrellaçats en aquest projecte col·lectiu, que ens remet tant al món simbòlic dels somnis com al fet del descans i a les diverses maneres en què cada persona ho fa. A partir d'aquí, prenem com a fil conductor i punt de trobada l'escriptura col·lectiva d'un somniari: un diari de somnis recordats o imaginats, que esdevé una metodologia compartida per transcriure imatges vívides, relats breus —de vegades inconnexos o recurrents— i sentiments que podem evocar amb més o menys intensitat. La proposta habita l'interval temporal d'un cicle REM (Rapid Eye Movement), fase essencial del son en què els moviments voluntaris del cos queden suspesos mentre la ment és més activa, amb una durada aproximada d'entre 90 i 120 minuts. Aquest instant liminal es converteix en una mesura simbòlica, on l'oblit i la imaginació se superposen. El recull resultant no pretén interpretar els somnis, sinó establir un diàleg entre les imatges generades i el llenguatge que emergeix de l'acte de somiar, construint col-lectivament un relat visual compartit, obert i mutable, que qüestiona la permanència, l'autoria de la intimitat i el somni com a record tangible.

# metadata.dc.rights[].value
cc-by-nc-nd (c) Nora Castellví Lombardia et al., 2025

# metadata.dc.source[].value
Treballs de l'alumnat - Facultat de Belles Arts